
[bookmark: _Toc240964888]ELSŐ RÉSZ: BEVEZETÉS, CÉL, A SZABÁLYZAT RENDELKEZÉSEI ÉS ÉRTELMEZÉS
[bookmark: _bookmark1][bookmark: _Toc240964889]1.0.	Bevezetés és hatókör
Az Oktatásra vonatkozó Nemzetközi Szabvány a Nemzetközi Doppingellenes Program kötelező eleme.
Elfogadott tény, hogy a Sportolók túlnyomó többsége tisztán kíván versenyezni, nem szándékozik doppingolni, és joga van a tisztességes versenyhez.
A Sportolóknak A Sportolók Doppingellenes Jogairól szóló Határozatban meghatározottak szerint joguk van az Oktatáshoz. A Sportolóknak és a Sportolót Segítő Személyzetnek az ENSZ 4. fenntartható fejlődési célja, a minőségi Oktatás szerint is joguk van az Oktatáshoz.
A Doppingellenes Szervezetek hozzájárulnak a tiszta sporthoz, és kötelesek gondoskodni arról, hogy az Oktatás doppingellenes programjaik központi elemét képezze, hogy ezek a programok kiegyensúlyozottak legyenek és a Megelőzésre összpontosítsanak.
Az Oktatás, valamint a Szabályzatnak és az Oktatásra vonatkozó Nemzetközi Szabványnak való megfelelés előnyei jelentősek a Sportolók, a Sportolót Segítő Személyzet, a szervezetek és a sport tisztességes jellege számára. Ezen előnyök közé tartozhatnak (nem kizárólagosan) az alábbiak:
· Sportolók támogatása. Az értékek megerősítése, a szabályok ismerete, az információkhoz való hozzáférés és az Oktatásban való részvétel segíthet a Sportolóknak abban, hogy kialakítsák a tiszta edzéshez és versenyzéshez szükséges magatartásformákat.
· A Sportolók jóllétének és egészségének védelme. A doppingellenes szabályok betartása a Sportolók egészségét védi, ami a Szabályzat alapvető indoka. A Tiltott Anyagok és Módszerek súlyos egészségügyi következményekkel járhatnak.
· A tisztességes Versenyhez való jog megőrzése. A képzett Sportolók és Sportolót Segítő Személyzet jobban felkészültek arra, hogy tisztán eddzenek és versenyezzenek, hűek legyenek a sport szellemiségéhez, és hozzájáruljanak az egyenlő versenyfeltételekhez.
· Tiszta hírnév építése. A képzett és szabálykövető Sportolók, Sportolót Segítő Személyzet és a szervezetek fenntartják jó hírüket és feddhetetlenségüket, elkerülve a jó hírnév beszennyeződését és a doppingolás hosszú távú negatív következményeit.
· A tisztességes játék és a feddhetetlenség előmozdítása. Az Oktatás a doppinggyakorlatok megelőzése révén hozzájárul az egyenlő versenyfeltételekhez. Azzal segít fenntartani a sportVersenyek tisztaságát, hogy a Sportolókat és a Sportolót Segítő Személyzetet a fair play értékére neveli, és megerősíti bennük azt.
· A közbizalom elnyerése. A Szabályzatnak és az Oktatásra vonatkozó Nemzetközi Szabványnak való megfelelés fokozza a sportba vetett közbizalmat. Amennyiben a Sportolók, a Sportolót Segítő Személyzet és a szervezetek betartják a doppingellenes előírásokat, a rajongók és a szponzorok megbíznak az eredmények hitelességében.
· A globális harmonizáció elősegítése. Az Oktatásra vonatkozó Nemzetközi Szabvány meghatározza azt a keretrendszert, amely a Sportolók és a Sportolót Segítő Személyzet számára világszerte biztosítja a tiszta sportra nevelő Oktatási gyakorlatok következetességét.
Az Oktatás, mint a Szabályzat Elvek és Cél című részében meghatározott egyik Megelőzési stratégia célja, hogy előmozdítsa a sport szellemiségével összhangban lévő magatartásformákat, és segítse a doppingolás megakadályozását a Sportolók és más Személyek esetében.
Az Oktatás szerepe úgy fejlődött az elmúlt években, hogy magában foglalja a doppingellenes szakemberek vagy a doppingellenes munkaerőn belüli más feladatkörök képzését és szakmai fejlesztését is. Ez felismeri a doppingellenes rendszer növekvő összetettségét és annak szükségességét, hogy az Oktatás támogassa a meglévő és új szakembereket abban, hogy feladatköreikben kompetensek legyenek. Az Aláíró Feleknek el kell ismerniük azt a szélesebb szerepkört, amit az Oktatás a szervezeteiken belül a munkaerő képességeinek fejlesztése érdekében játszhat. Végül pedig fel kell ismerni, hogy a technológiai haladás nagy valószínűséggel alakítani fogja a jövőbeni oktatási gyakorlatokat, ami szükségessé teszi az Oktatásra vonatkozó Nemzetközi Szabvány folyamatos fejlődését is.
A Szabályzat, az Oktatásra vonatkozó Nemzetközi Szabvány és az Oktatásra vonatkozó Nemzetközi Szabványhoz kapcsolódó Iránymutatások (ISE-Iránymutatások) oly módon kerülnek összehangolásra, hogy a Szabályzat vázolja fel az Oktatás keretrendszerét, az Oktatásra vonatkozó Nemzetközi Szabvány határozza meg azokat az elveket és minimumnormákat, amiket az Oktatási Programnak tartalmaznia kell, míg az ISE-Iránymutatások az Aláíró Feleknek segítenek Oktatási Programjuk kidolgozásában és jobbításában.
[bookmark: _bookmark2][bookmark: _Toc240964890]2.0.	Cél, célkitűzések és kulcsfontosságú elvek
Az Oktatásra vonatkozó Nemzetközi Szabvány általános irányadó célja, hogy támogassa a sport szellemiségének megőrzését, ahogy azt a Szabályzat leírja, és segítse a tiszta sportkultúra előmozdítását.
[bookmark: _bookmark3][bookmark: _Toc240964891]2.1.	Célkitűzések
Az Oktatásra vonatkozó Nemzetközi Szabvány célja, hogy:
· kötelező normákat határozzon meg az Oktatási Programokhoz.
· meghatározza az Oktatási terület terminológiáját.
· támogassa az Oktatási Programok Aláíró Felek általi hatékony megtervezését, végrehajtását, nyomon követését és értékelését.
· az Oktatásért felelős összes Aláíró Fél és érdekeltjeik – például a Nemzeti Szövetségek – számára tisztázza a feladat- és felelősségi köröket.
· arra ösztönözze az Aláíró Feleket, hogy működjenek együtt, és maximalizálják a rendelkezésre álló erőforrásokat.
· igénybe vegye és kiaknázza mások – köztük a kormányok, kutatók és oktatási intézmények – erőforrásait és szakértelmét.
· szót emeljen a szélesebb népesség Értékalapú Oktatáson keresztül történő oktatásának előnyei mellett, ami a népességbe beleneveli a sport szellemiségét, és előmozdítja a tiszta sport kultúráját.
· jelezze, hogy az Oktatás alapját képező cél és elvek a doppingellenes szakemberek, valamint a doppingellenes rendszeren belül minden kapcsolódó feladatkör képzésének és szakmai fejlődésének javítására is alkalmazhatók.
[bookmark: _bookmark4][bookmark: _Toc240964892]2.2.	Kulcsfontosságú elvek
Az Aláíró Feleket arra ösztönözzük, hogy saját Oktatási Programjaik információval való ellátása érdekében fogadják el az Oktatásra vonatkozó Nemzetközi Szabvány alapját képező alábbi elveket.
· A Sportolók tisztán vágnak bele a sportba, és az első prioritás az, hogy ez így is maradjon.
· Egy Sportoló az első tapasztalatot a doppingellenes tevékenységről az Oktatás, ne pedig a Doppingellenőrzés révén szerezze.
· A doppingellenes programoknak a Szabályzat bevezetőjében felvázolt megelőzési modell szerint egyensúlyt kell teremteniük a „támogatás és megelőzés”, valamint a „rajtakapás és büntetés” szükségessége között.
· A Sportolók oktatása teljes sportpályafutásuk alatt, a „játszótértől a dobogóig” tartson. Egyetlen Oktatási alkalomból nem születik „jól képzett Sportoló”.
· A Sportolót Segítő Személyzetnek van a legnagyobb befolyása a Sportolók magatartásformáira, és a doppingellenes szabályokat nekik is be kell tartaniuk. Saját maguk és Sportolóik védelme érdekében oktatásban kell részesülniük.
· Az Oktatási Programok pozitív keretet, üzeneteket és nyelvezetet tegyenek magukévá, miközben felismerik a dopping következményei hangsúlyozásának szükségességét.
· Az Oktatási Tevékenységek legyenek a tanulók igényeire szabva, s különféle formátumokban és kontextusokban lebonyolítva.
· Egy Oktatási Program eredménye a Tiszta Sportbeli Magatartásformák fejlődése és az értékek megerősítése.
[bookmark: _bookmark5][bookmark: _Toc240964893]3.0.	A Szabályzat rendelkezései és értelmezés
[bookmark: _bookmark6][bookmark: _Toc240964894]3.1.	A Szabályzat rendelkezései
A 2027. évi Szabályzat következő cikkei közvetlenül kapcsolódnak az Oktatásra vonatkozó Nemzetközi Szabványhoz; ezeket magában a Szabályzatban lehet megtekinteni:
· A Nemzetközi Doppingellenes Program és a Szabályzat célja, hatóköre és felépítése
· A Nemzetközi Doppingellenes Szabályzat alapvető indokai
· Bevezetés
· A Szabályzat 18. cikke: Oktatás
· A Szabályzat 19. cikke: Kutatás
· A Szabályzat 20. cikke: Az Aláíró Felek és a WADA további feladat- és felelősségi körei
· A Szabályzat 21. cikke: Sportolók és más Személyek további feladat- és felelősségi körei
· A Szabályzat 22. cikke: Kormányzati szerepvállalás
[bookmark: _bookmark7][bookmark: _Toc240964895]3.2.	Értelmezés
Az Oktatásra vonatkozó Nemzetközi Szabvány hivatalos szövegét angol és francia nyelven kell közzétenni. Az angol és a francia nyelvű változat közötti bármely ütközés esetén az angol nyelvű szöveg az irányadó.
Csakúgy, mint a Szabályzat, az Oktatásra vonatkozó Nemzetközi Szabvány is az arányosság, az emberi jogok elveit és más alkalmazandó jogi alapelveket figyelembe véve került megfogalmazásra, és ennek fényében értelmezendő és alkalmazandó. 
Az Oktatásra vonatkozó Nemzetközi Szabvány különböző rendelkezéseihez fűzött megjegyzések arra használandók, hogy útmutatást adjanak annak értelmezéséhez.
Hacsak másként nincs meghatározva, a cikkekre történő hivatkozások az Oktatásra vonatkozó Nemzetközi Szabvány cikkeire hivatkoznak.
Az e Nemzetközi Szabványban használt azon szakkifejezések, melyek a Szabályzatban meghatározott szakkifejezések, dőlt betűvel vannak szedve. Az e vagy másik Nemzetközi Szabványban meghatározott szakkifejezések aláhúzással vannak jelölve.
Az Oktatásra vonatkozó Nemzetközi Szabványban használt, a Szabályzatban és a Nemzetközi Szabványokban meghatározott szakkifejezések az 1. függelékben találhatók.
Az Oktatásra vonatkozó Nemzetközi Szabvány függeléke ugyanannyira kötelező erejű, mint a Nemzetközi Szabvány többi része.
Az Oktatásra vonatkozó Nemzetközi Szabványban használt következő kifejezéseket a jelzettek szerint kell értelmezni:
· A „kell” (angolul: shall) szó kötelező követelményt jelez.
· A „kellene” (angolul: should) szó ajánlást jelez.

A Szabályzat 18.1. cikke előírja az Aláíró Feleknek, hogy egy Oktatási Programot tervezzenek meg, hajtsanak végre, kövessenek nyomon és értékeljenek. Az 5.–11. cikkek írják le az e kötelező elemekkel kapcsolatosan az Aláíró Felekkel szemben elvárt követelményeket.
Az Oktatási Program kidolgozásakor az Aláíró Feleknek figyelembe kell venniük a kulturális és sportbeli összefüggéseket, a tanulók igényeit és a rendelkezésre álló erőforrásokat.
Az Aláíró Feleknek olyan Oktatási Programot kell kidolgozniuk, dokumentálniuk és lebonyolítaniuk, amely foglalkozik a következő kérdésekkel:
· A sportrendszer igényei, beleértve a Sportolókat és a Sportolót Segítő Személyzetüket;
· A dopping által leginkább sebezhető emberek támogatása;
· Összefogás azokkal, akik – az Aláíró Fél meghatározása szerint – a legbefolyásosabbak a tiszta sport kultúrájának előmozdításában;
· A személyes Oktatást Oktatók segítik (fizikai vagy élő virtuális formában);
· Olyan tanterv, amely integrálja az értékeket és a Tiszta Sportbeli Magatartásformákat és kötelező alaptémákat;
· Az Oktatási Tevékenységek palettája, amely szükség szerint a tanulók igényeihez van igazítva;
· Bizonyítékokkal támogatott és elméletalapú Oktatásfejlesztés és Oktatási gyakorlat;
· Együttműködés az Aláíró Felek, tagjaik és bármely más releváns szervezet között;
· Az Oktatási Program folyamatos értékelése.
Az Oktatási Program minden tevékenységének ki kell egészítenie egymást, értékeken kell alapulnia, a tiszta sport kultúráját kell ápolnia, tanulóközpontú megközelítést kell alkalmaznia, és meg kell őriznie a sport szellemiségét.
[bookmark: _bookmark10][bookmark: _Toc240964898]5.0.	Sportrendszer-elemzés
A Sportolók, Sportolót Segítő Személyzet és a sportrendszerben dolgozók igényeit kielégítő, hatékony Oktatási Program kidolgozásához az Aláíró Feleknek meg kell érteniük azt a kontextust, amelyben működnek. Ennek központi elemei, hogy a sport hogyan működik a környezetükben, valamint azok a szervezetek, amelyek szerepet játszanak vagy játszhatnak a tiszta sport előmozdításában. Ezenkívül az Aláíró Feleknek meg kell határozniuk a doppingolás szempontjából legsebezhetőbbeket és kockázatnak kitetteket.
[bookmark: _bookmark11][bookmark: _Toc240964899]5.1.	Sportrendszer-elemzés elvégzése
Az Aláíró Feleknek le kell írniuk azt a sportkörnyezetet, amelyben működnek. Ennek legalább a következő információkat kell tartalmaznia:
· A sportrendszer vagy -struktúra leíró áttekintése;
· A tipikus vagy általános Sportolói Út;
· A releváns nemzeti és nemzetközi kontextus, beleértve az alábbiakat:
· A sportág/szakág irányítási struktúrája;
· A sportág finanszírozásának mikéntje;
· Kiemelt sportágak vagy országok listája (pl. magas részvételi arány, magas sikerarány);
· Azon országok vagy sportágak és ezek azon szakágai (adott esetben), amelyekben magas a dopping kockázata;
· Kiemelt és magas kockázatú Sportesemények azonosítása.
· Azok a szervezetek, amelyek nemzeti és nemzetközi összefüggésben szerepet játszhatnak az Oktatási Program támogatásában, például Nemzeti Szövetségek, Nemzeti Olimpiai Bizottságok, Nemzeti Paralimpiai Bizottságok és kormányok;
· Szakmai egyesületek vagy testületek, nem kizárólagosan beleértve a következőkét: Sportolók; edzők; egészségügyi szakemberek (pl. sportorvosok, gyógytornászok, gyógyszerészek, dietetikusok).
[Megjegyzés az 5.1. cikkhez: Az Aláíró Felek eldönthetik, hogy Oktatási Programjuk részeként közzéteszik-e Sportrendszer-elemzésüket. A Szabályzat 126. megjegyzése szerint a Doppingellenes Szervezetek által a Tesztelésre vonatkozó Nemzetközi Szabvány értelmében elvégzendő kockázatértékelés keretet biztosít a sportágakban előforduló doppingolás kockázatával kapcsolatban. Ezen értékelés felhasználható az Oktatási Programok prioritást élvező csoportjainak azonosítására.]
[bookmark: _bookmark12][bookmark: _Toc240964900]6.0.	Oktatási Csoport kialakítása
A doppinggal kapcsolatos ismeretek, döntéshozatali képesség és etikus viselkedés bármely Megelőzésen alapuló megközelítés részeként akkor a leghatékonyabbak, ha a Sportoló pályafutásának korai szakaszában alakulnak ki.
Az Oktatásra vonatkozó Nemzetközi Szabvány egyik központi elve, hogy a Sportolók a „játszótértől a dobogóig” hozzáférjenek az Oktatáshoz. Az értékeken alapuló Tiszta Sportbeli Magatartásformák megteremtése minden Oktatási Program kulcsfontosságú eredménye.
A Sportolót Segítő Személyzet kulcsfontosságú e magatartásformák és értékek megerősítésében a Sportolókra gyakorolt befolyásuk miatt, valamint azért, mert nekik is be kell tartaniuk a Szabályzatot, továbbá minden kapcsolódó doppingellenes szabályt és irányelvet. A Szabályzat 21.2.1. cikke szerint a Sportolót Segítő Személyzet felelőssége, hogy ismerjen és tartson be minden doppingellenes irányelvet és szabályt, továbbá, hogy a Sportolók értékrendszerére és magatartására gyakorolt befolyását kihasználva erősítse a tiszta sport kultúráját.
Következésképpen mind a Sportolókat, mind a Sportolót Segítő Személyzetet az Oktatási Csoport részének kell tekinteni. A Sportolók és a Sportolót Segítő Személyzet felelőssége, hogy Oktatás céljából rendelkezésre álljanak a Szabályzat feladat- és felelősségi köröket ismertető részében, különösen a 21.1.8. és a 21.2.2. cikkekben leírtak szerint.
[Megjegyzés a 6.0. cikkhez: Megjegyzendő, hogy a 6.1. és 6.2. cikkekben meghatározott kategóriákba tartozó Oktatási Csoportba történő kötelező felvétel nem jelenti azt, hogy az Aláíró Fél köteles lesz az e kategóriákba tartozó minden egyént oktatni. Az Aláíró Felek vegyék figyelembe az Oktatásra vonatkozó Nemzetközi Szabvány 16. cikkében foglalt megfelelési követelményeket. Az ilyen csoportok oktatásával kapcsolatos további útmutatás az ISE-Iránymutatásokban található.]
[bookmark: _bookmark13][bookmark: _Toc240964901]6.1.	Oktatási Csoport – Sportolók
Az Aláíró Feleknek az Oktatási Csoportjukba történő felvétel szempontjából minden olyan Sportolót figyelembe kell venniük, aki a doppingellenes szabályaik hatálya alá tartozik.
6.1.1.	Minden Aláíró Félre vonatkozó követelmények
A Sportolók következő kategóriáit minden Aláíró Félnek szerepeltetnie kell az Oktatási Csoportjában:
· Olyan Nemzetközi Sporteseményeken versenyző Kiskorúak, ahol Tesztelésre kerül sor;
· A Nyilvántartott Vizsgálati Csoportban szereplő Sportolók;
· Tesztelési Csoportban szereplő Sportolók;
· Esetleges doppingvétségekről értesítést kapó Sportolók;
· Eltiltás idejét töltő/onnan visszatérő Sportolók.
[Megjegyzés a 6.1.1. cikkhez: Elismerjük, hogy az Aláíró Felek nem mindig tudhatják, hol kerül sor Tesztelésre, de törekedjenek azon elv megvalósítására, hogy egy Sportoló első doppingellenes tapasztalatát Oktatás, ne pedig Doppingellenőrzés révén szerezze, különösen Kiskorúak esetében.]
6.1.2.	További szempontok
Ezenfelül az Aláíró Felek vegyenek figyelembe más olyan Sportolókat is, akik részei a Sportolói Útjuknak, és akik a doppingellenes szabályaik hatálya alá tartoznak, például:
· Gyermekek és fiatalok;
· Tehetségszintű Sportolók;
· Egyetemi sport Sportolói;
· Szabadidő-sportolók;
· Szenior/Masters Sportolók (egy adott sportág meghatározása szerint).
6.1.3.	Bizonyos Aláíró Felekre vonatkozó követelmények
A Sportolók meghatározott kategóriáit a következő Aláíró Feleknek kell szerepeltetniük az Oktatási Csoportjukban:
· A Nemzetközi Szövetségeknek a Nemzetközi Szintű Sportolókat kell szerepeltetniük az Oktatási Csoportjukban:
· A Nemzeti Doppingellenes Szervezeteknek a Nemzeti Szintű Sportolókat kell szerepeltetniük az Oktatási Csoportjukban;
· A Jelentős Sportesemények Szervezőinek a Sporteseményeik résztvevőit kell szerepeltetniük az Oktatási Csoportjukban.
[bookmark: _bookmark14][bookmark: _Toc240964902]6.2.	Oktatási Csoport – Sportolót Segítő Személyzet
Az Aláíró Feleknek mérlegelniük kell a doppingellenes szabályaik hatálya alá tartozó Sportolót Segítő Személyzet szerepeltetését az Oktatási Csoportban. A(z Aláíró Fél meghatározása szerint) legbefolyásosabb Sportolót Segítő Személyzet kapjon prioritást.
6.2.1.	Minden Aláíró Félre vonatkozó követelmények
Ebben legalább a 6.1.1. és 6.1.3. cikkekben felsorolt Sportolói kategóriák edzőit és orvosi személyzetét kell szerepeltetni.
Konkrétan, az Aláíró Feleknek a Sportolót Segítő Személyzet következő kategóriáit szerepeltetniük kell az Oktatási Csoportban:
· Esetleges doppingvétségekről értesítést kapó Sportolót Segítő Személyzet;
· Eltiltás idejét töltő/onnan visszatérő Sportolót Segítő Személyzet;
· Egy Jelentős Sportesemény Szervezője által akkreditált bármely Sportolót Segítő Személyzet;
· Az olyan Nemzetközi Sporteseményeken versenyző Kiskorúak szülei/gondviselői, ahol Tesztelésre kerül sor.
6.2.2.	Egyéb Sportolót Segítő Személyzet
Az Aláíró Feleknek – a lehetőségeikhez mérten – gondoskodniuk kell arról, hogy a Sportolót Segítő Személyzet hozzáférjen azokhoz a doppingellenes információkhoz, melyek a feladat- és felelősségi köreik megértéséhez szükségesek.
Ahogy a Szabályzat meghatározza, a Sportolót Segítő Személyzet következő kategóriáinak az Oktatási Csoportban való szerepeltetése kerüljön mérlegelésre: edzők, menedzserek, ügynökök, csapatszemélyzet, tisztviselők, szülők/gondviselők vagy bármely más Személy, aki közösen dolgozik egy sportVersenyeken vagy Sporteseményeken részt vevő vagy arra felkészülő Sportolóval, őt kezeli, vagy neki segítséget nyújt. Kerüljenek figyelembevételre azok is, akik a nemzetközi szinten versenyző fogyatékos Sportolókat segítik.
[bookmark: _bookmark15][bookmark: _Toc240964903]6.3.	Oktatási Csoport – Mások
Az Oktatási Csoport kialakításakor a fent leírt Sportolók és Sportolót Segítő Személyzet mellett más csoportok is mérlegelendők, nem kizárólagosan ideértve a(z):
· Diákokat;
· Tanárokat;
· Sporttisztviselőket;
· Adminisztratív sportmunkatársakat;
· Kormányzati munkatársakat;
· Kereskedelmi szponzorokat;
· A média munkatársait; és
· Az Aláíró Felek által szükségesnek ítélt bármely más Személyeket.
[bookmark: _bookmark16][bookmark: _Toc240964904]7.0.	Oktatók
Elismert tény, hogy a hivatalos és nem hivatalos Oktatás révén mindenkinek szerepe van a tiszta sport kultúrájának kialakításában.
A személyes Oktatás (fizikai vagy élő virtuális formában történő) lebonyolítását egy Oktató vezeti, akit az Oktatás élményének javítása érdekében más Személyek is támogathatnak. Az Aláíró Felek adott esetben mérlegeljék a Sportolóknak és/vagy a Sportolót Segítő Személyzetnek az Oktatási Tevékenységek lebonyolításába történő bevonását, beleértve az Oktatónak történő képzésüket is.
Az Aláíró Feleknek Oktatókat kell kijelölniük a személyes Oktatás lebonyolítására.
[Megjegyzés a 7.0. cikkhez: A más Személyek közé tartozhatnak például Sportolók, egészségügyi szakemberek, a Mintavételi Személyzet, dietetikusok, táplálkozási szakértők, egészségügyi tanácsadók és a téma szakértői.]
[bookmark: _bookmark17][bookmark: _Toc240964905]7.1.	Oktatók toborzása
Az Aláíró Felek rendelkezzenek egy eljárással a releváns Oktatási tapasztalattal és a tanulók bevonásának képességével bíró Oktatók toborzására.
Mérlegelendő a földrajzi helyzet, a nyelv, az oktatási tapasztalat, a technikai tudás, a kulturális kontextus és a tiszta sport iránti szenvedély.
[bookmark: _bookmark18][bookmark: _Toc240964906]7.2.	Oktatók képzése és értékelése
Az Aláíró Feleknek kell kiképezniük és értékelniük az Oktatókat. Az Oktatók vegyes tanulási megközelítést alkalmazva (pl. online, személyes lebonyolítás, egymástól való tanulás, szimulált lebonyolítás) legyenek képezve, amelynek magában kell foglalnia egy értékelési folyamatot is.
Az Oktatóknak a következő területeken kell jártasnak lenniük:
· Prezentációs és interperszonális készségek;
· Hatékony kommunikációs készség;
· Oktatási foglalkozások tervezése és tevékenységek fejlesztése vagy átdolgozása;
· Pozitív tanulási környezet megteremtése és fenntartása;
· A tanulás forgatókönyv-alapú tevékenységeken keresztül történő elősegítése;
· A tanulás értékelésére szolgáló módszerek alkalmazása;
· Önreflexiós készségek és cselekvéstervezés;
· Doppingellenes technikai tudás – a 8.1.1. cikkben ismertetett összes témakör.
Az Aláíró Felek határozzák meg az Oktatók képzésére és értékelésére megfelelő személyzetet (vagyis az Oktatók oktatóit).
[bookmark: _bookmark19][bookmark: _Toc240964907]7.3.	Oktatók akkreditációja és újbóli akkreditációja
Az Aláíró Feleknek egy meghatározott időtartamra (ami nem lehet több mint négy év, vagy ennél rövidebb idő, ha új Szabályzat kerül bevezetésre) kell akkreditálniuk és újból akkreditálniuk a fenti kompetenciákat felvonultató Oktatókat, és fel kell hatalmazniuk őket meghatározott Oktatási Tevékenységek lebonyolítására.
Az Aláíró Felek vegyék figyelembe az Oktatók szakmai fejlesztési igényeit, és alakítsanak ki az akkreditációra, a folyamatos szakmai fejlesztésre és az újbóli akkreditációra vonatkozó folyamatot.
[Megjegyzés a 7.1.–7.3. cikkekhez: A WADA a Globális Tanulási és Fejlesztési Keretrendszer részeként közzétette az Oktatókra vonatkozó Szakmai Szabványt. Az Oktatók toborzása, képzése, értékelése, akkreditációja és újbóli akkreditációja e Szakmai Szabványnak megfelelően mérlegelhető.]
[bookmark: _bookmark20][bookmark: _Toc240964908]8.0.	Az Oktatási Program kidolgozása
Az Aláíró Felek gondolják át, hogy milyen szerepet tölt be az Oktatás a szervezetükben, legyenek egyértelműek a jövőképüket és az Oktatási Program kívánt céljait illetően.
Az Aláíró Feleknek az 5. cikkben leírtak szerinti a Sportrendszer-elemzésüket és a 6. cikk szerint kialakított Oktatási Csoportot kell felhasználniuk az Oktatási Program hatókörének meghatározására. Ennek bizonyítékokkal támogatottnak kell lennie, Oktatáselméleten kell alapulnia, és egyértelmű célokkal kell rendelkeznie.
[Megjegyzés a 8.0. cikkhez: A bizonyítékokkal támogatott programok példái közé tartozik – nem kizárólagosan – az adatok, a kutatás és a visszajelzések felhasználása az Oktatási Program továbbfejlesztése vagy jobbítása érdekében. Ez nem jelenti azt, hogy maguknak az Aláíró Feleknek is részt kell venniük az akadémiai kutatásban. Az Oktatáselmélet a pedagógiai és felnőttképzési elveknek (hogyan tanulnak az emberek) az Oktatási Tevékenységek kidolgozásába történő beépítésére utal.]
[bookmark: _bookmark21][bookmark: _Toc240964909]8.1.	Tanterv
Az Aláíró Feleknek olyan tantervet kell használniuk, amely tartalmazza az alábbiakban felsorolt kötelező témákat. A tantervnek a releváns témákat és a tartalom szintjét a Sportolói Úthoz kell igazítania, hogy az megfeleljen az adott fejlődési szakasznak és a részvétel/versenyzés szintjének.
A tanterv meghatározza a tanulási eredményeket, és legalább azt rögzíti, hogy a tanulónak az egyes témákat illetően mivel kell „tisztában lennie”, mit kell „értenie”, és mire „kell képesnek lennie megtenni”. A tanterv középpontjában a Tiszta Sportbeli Magatartásformák kialakításának kell állnia.
8.1.1.	Kötelező témák
Az Aláíró Feleknek a következő témákat kell szerepeltetniük Oktatási Programjukban. A témák és a tartalom legyenek a tanuló igényeinek kielégítéséhez igazítva és szabva.
· Doppingvétségek;
· A Sportolók, a Sportolót Segítő Személyzet és más Személyek jogai és kötelezettségei a Szabályzat és A Sportolók Doppingellenes Jogairól szóló Határozat szerint;
· A doppingolás következményei, például fizikai és mentális egészség, társadalmi és gazdasági hatások, valamint szankciók;
· A doppingellenes rendszer irányítása;
· A tiszta sporttal kapcsolatos elvek és értékek;
· A Nyilvántartott Vizsgálati Csoport követelményei (adott esetben), beleértve a hollétet és az ADAMS használatát;
· A nem szándékos doppingolás kockázata, például a táplálékkiegészítők használatával kapcsolatosan;
· Az aggályok megosztásához és a dopping bejelentéséhez rendelkezésre álló támogatás; 
· A Tiltólistán lévő anyagok és módszerek;
· Tesztelési eljárások, beleértve a vizeletet, vért és a Sportolói Biológiai Útlevelet;
· A Szigorú Felelősség elve;
· Gyógyszerek használata és Gyógyászati Célú Mentességek.
Az e témákkal kapcsolatos információkat elérhetővé kell tenni egy ehhez kapcsolódó weboldalon, és azok körvonalazzák a Sportolóktól és a Sportolót Segítő Személyzettől elvárt Tiszta Sportbeli Magatartásformákat, amelyek segítenek megvédeni a tiszta sportot és minimalizálni a nem szándékos doppingolás kockázatát.
[bookmark: _bookmark22][bookmark: _Toc240964910]8.2.	Erőforrások
Az Aláíró Feleknek meg kell határozniuk az Oktatási Programjuk lebonyolításához rendelkezésre álló emberi, pénzügyi és anyagi erőforrásokat.
Ebben szerepelhetnek partnerségek, együttműködések és nyilvánosan elérhető erőforrások.
[Megjegyzés a 8.2. cikkhez: A WADA oktatási anyagokat, köztük mintatanterveket tesz közzé a Doppingellenes Oktatási és Tanulási (ADEL) platformján, amelyeket az Aláíró Felek felhasználhatnak Oktatási Programjuk továbbfejlesztésére, kibővítésére, illetve annak még el nem ért csoportok vagy kategóriák számára történő lebonyolítására. Az Aláíró Felek azt is mérlegeljék, hogy a más Aláíró Felekkel történő együttműködés hogyan mozdíthatja elő az Oktatási munkájukat.]
[bookmark: _bookmark23][bookmark: _Toc240964911]8.3.	A kutatás felhasználása
A társadalomtudományi kutatások legyenek felhasználva az Oktatási Program információkkal való ellátására.
Amennyiben lehetséges, az Aláíró Felek keressenek partnerségeket az ilyen kutatási tapasztalattal rendelkező akadémiai területen vagy más kutatószervezetekkel és/vagy témaszakértőkkel, hogy támogatást nyújtsanak az Oktatási Program fejlesztéséhez, a program értékeléséhez és egyéb kutatási célokhoz.
[Megjegyzés a 8.3. cikkhez: A WADA társadalomtudományi kutatásokat tesz közzé a doppingellenes politika és gyakorlat információkkal való ellátása érdekében. Az Aláíró Felek a WADA weboldalán kereshetnek és tekinthetnek meg társadalomtudományi kutatásokat. Az Aláíró Felek vegyék figyelembe a Nemzetközi Doppingellenes Szabályzat 19. cikkét (Kutatás).]
[bookmark: _bookmark24][bookmark: _Toc240964912]8.4.	Az Oktatási Program dokumentálása
Az Aláíró Feleknek dokumentálniuk kell Oktatási Programjukat, amelynek legalább a következőket kell tartalmaznia:
· A 8.0. cikk szerinti jövőkép, célok és programcélkitűzések;
· Az 5. cikk szerinti Sportrendszer-elemzés;
· Az 5.1. cikk szerinti Sportolói Út;
· A 6. cikk szerinti Oktatási Csoport;
· Az Oktatók toborzásának, képzésének, értékelésének, akkreditálásának és újbóli akkreditálásának folyamata a 7. cikk szerint;
· A lebonyolításhoz szükséges erőforrások a 8.2. cikk szerint.
Ajánlatos az Oktatási Program összegzését egy kapcsolódó weboldalon közzétenni.
[Megjegyzés a 8.4. cikkhez: Bár nem kötelező követelmény, a WADA a Szabályzat Végrehajtását Támogató Programja (CISP) részeként biztosítani fog egy sablont, amelyet az Aláíró Felek az Oktatási Programjuk összegzésére használhatnak.]
[bookmark: _bookmark25][bookmark: _Toc240964913]9.0.	Oktatási Programok lebonyolítása
Az Aláíró Feleknek az Oktatási Programjukat a 8. cikkben vázoltak szerint, egy éves Oktatási Terv révén kell lebonyolítaniuk.
[bookmark: _bookmark26][bookmark: _Toc240964914]9.1.	Az éves Oktatási Terv kidolgozása
Az Aláíró Feleknek éves Oktatási Tervet kell kidolgozniuk, amely az Oktatási Csoportjukban található minden egyes kategóriára vonatkozóan dokumentálja az Oktatási Tevékenységeiket. Az Oktatási Tervnek meg kell jelölnie a program mérhető célkitűzéseit, a tanulási eredményeket, az Oktatási Csoport tevékenységeihez kapcsolódó témákat és ütemterveket, az Oktatási Tevékenységek lebonyolításáért felelősöket, valamint az Oktatási Tevékenységek rögzítésére vonatkozó monitoring eljárásokat.
[bookmark: _bookmark27][bookmark: _Toc240964915]9.2.	Az Oktatási Tevékenységek meghatározása
Az Aláíró Feleknek megfelelő Oktatási Tevékenységeket kell kiválasztaniuk ahhoz, hogy elérjék a tanterv tanulási eredményeit. A lebonyolítás módjai között szerepelhetnek a személyes foglalkozások, a forgatókönyv-alapú tanulás, az e-tanulás, a tájékoztató füzetek, a tájékoztató lapok, az Eseményalapú Oktatás, a weboldalak, a mobilalkalmazások stb., ahogy azt az ISE-Iránymutatások leírják.
9.2.1.	Az egyes Oktatási Tevékenységek a következő négy komponens közül különböző mértékben tartalmazhatnak egyet vagy többet a tanulás elősegítése és a Tiszta Sportbeli Magatartásformák kialakítása érdekében, ahogy azt az ISE-Iránymutatások leírják.
· Értékalapú Oktatás: Olyan tevékenységek végrehajtása, melyek egy egyén személyes értékeinek és elveinek fejlődésére helyezik a hangsúlyt. Fejleszti a tanuló azon képességét, hogy az etikus viselkedéshez szükséges döntéseket hozzon.
· Figyelemfelkeltés: A tiszta sporttal kapcsolatos témák és kérdések kiemelése.
· Tájékoztatás: A tiszta sporttal kapcsolatos pontos, naprakész tartalom rendelkezésre bocsátása.
· Doppingellenes Oktatás: A 8.1.1. cikkben felsorolt doppingellenes témák átadása a kompetenciák fejlesztése és a tájékozott döntések meghozatala érdekében.
Minden Oktatási Tevékenység legyen a Sportolói Út adott szakaszához vagy a Sportolót Segítő Személyzet feladatköréhez igazítva, és vegye figyelembe a 6.1.1. és 6.2.1. cikkekben felsorolt kategóriák eltérő igényeit.
9.2.2.	Az Aláíró Feleknek az Oktatási Tervben kell leírniuk Oktatási Tevékenységeiket.
[bookmark: _bookmark28][bookmark: _Toc240964916]9.3.	Az Oktatási Tevékenységeknek az Oktatási Csoportban szereplő konkrét tanulókra történő adaptálása
Az Aláíró Feleknek a Kiskorúakra kell szabniuk Oktatási Tevékenységeiket, így gondoskodva arról, hogy az Oktatási Tevékenységek megfeleljenek fejlődési szakaszuknak.
Az Aláíró Feleknek úgy kell átdolgozniuk az Oktatási Tevékenységeket, hogy azok a fogyatékos vagy sajátos igényű tanulók számára is hozzáférhetők legyenek.
Az ilyen Oktatási Tevékenységeknek a sajátos igényű tanulók számára történő lebonyolítása legyen összhangban a megfelelő védelmi szempontokkal és a jogi követelményekkel.
[bookmark: _bookmark29][bookmark: _Toc240964917]9.4.	Az Oktatási Terv dokumentálása
Az Aláíró Feleknek dokumentálniuk kell Oktatási Tervüket, amelynek legalább a következőket kell tartalmaznia a 9.1. és 9.2. cikkek szerint:
· Az Oktatási Tevékenységek mely programcélkitűzésekkel, témákkal és tanulási eredményekkel fognak foglalkozni;
· Az Oktatási Csoport mely kategóriái számára kerülnek majd lebonyolításra az Oktatási Tevékenységek;
· Milyen típusú Oktatási Tevékenységek kerülnek majd lebonyolításra;
· Kik számára kerülnek majd lebonyolításra az Oktatási Tevékenységek;
· Mikor és milyen gyakran kerülnek majd lebonyolításra az Oktatási Tevékenységek;
· A 12.2. cikk szerint a tanulás értékelésére szolgáló módszerek;
· A 12.1. cikk szerinti monitoring eljárások és rögzítendő adatok.
[bookmark: _bookmark30][bookmark: _Toc240964918]10.0.	Az Oktatás lebonyolításának összehangolása
Az Aláíró Feleknek az Oktatási Programjuk hatékonyságának maximalizálása és az ugyanazon tanulóknak nyújtott Oktatás duplikációjának minimalizálása érdekében össze kell hangolniuk Oktatási erőfeszítéseiket.
Nevezetesen, a Nemzetközi Szintű Sportolóknak szóló Oktatási Tevékenységek tervezésekor kerüljenek figyelembevételre a többi Aláíró Fél kötelező Oktatási követelményei.
[bookmark: _bookmark31][bookmark: _Toc240964919]10.1.	Az Oktatási Terv megosztása
Az Aláíró Feleknek:
· egy kapcsolódó weboldalon a WADA által biztosított sablon szerint közzé kell tenniük az Oktatási Terv összegzését angol vagy francia nyelven;
· kérésre – és az Adatvédelemre vonatkozó Nemzetközi Szabványnak megfelelően – meg kell osztaniuk a 12.1.1. cikk szerinti Oktatási nyilvántartásokat a WADA-val és más Aláíró Felekkel; és
· kérésre a teljes Oktatási Tervet át kell adni a WADA részére angol vagy francia nyelven.
[bookmark: _bookmark32][bookmark: _Toc240964920]10.2.	Együttműködés másokkal, illetve másokra bízás
Az Aláíró Felek – adott esetben – előzetesen állapodjanak meg az Eseményspecifikus Oktatás lebonyolításának feladat- és felelősségi köreiről. Erre a 11., 14. és 15. cikkekben meghatározott feladat- és felelősségi körökkel összhangban kerüljön sor.
Ezenfelül az Aláíró Felek vegyék fontolóra a kormányokkal vagy más közintézményekkel és Nemzeti Szövetségekkel való együttműködést a 14. cikkben körvonalazottak szerint.
Amennyiben az Aláíró Felek Oktatási felelősségi köreik egy részét vagy egészét egy harmadik félre bízzák, továbbra is ők felelnek az Oktatásra vonatkozó Nemzetközi Szabvány követelményeinek betartásáért.
Az Aláíró Feleknek minden ilyen együttműködést vagy delegálást az Oktatási Tervben dokumentálniuk kell.
[bookmark: _bookmark33][bookmark: _Toc240964921]10.3.	Korábbi tanulmányok elismerése
A korábbi tanulmányok elismerése a Sportolók, a Sportolót Segítő Személyzet és az Aláíró Felek terheinek enyhítését célozza azáltal, hogy minimalizálja az Oktatás duplikációját, például a hasonló e-tanulási programok elvégzését.
Az Aláíró Feleknek el kell ismerniük más Aláíró Felek Oktatási Tevékenységeit, és ismerjék el az ilyen Oktatási Tevékenységek (az Oktatási Csoportjukban lévő) tanulók általi elvégzését, feltéve, hogy az Oktatási Tevékenység összhangban van a 9.2. cikkel.
Az Aláíró Felek a tanuló bizonyítványának elkérésével elismerhetik az e-tanulási Oktatási Tevékenységek elvégzését.
Amennyiben az Oktatási Tevékenységek korábbi elvégzésének elismerése megtörténik, ezt közöljék az illetékes Aláíró Felekkel és az Oktatási Csoportban lévő érintett tanulókkal.
Az Oktatási Tevékenység minőségéért továbbra is az Oktatási Tevékenységet lebonyolító Aláíró Fél felel, nem pedig az Oktatási Tevékenységet elismerő Aláíró Fél.
[bookmark: _bookmark34][bookmark: _Toc240964922]11.0.	Eseményspecifikus Oktatás
Az Eseményspecifikus Oktatás egy Sporteseményre vagy Sportesemények sorozatára vonatkozó doppingellenes szabályokkal és kapcsolódó doppingellenes programmal kapcsolatos Oktatásra utal.
Ez magában foglalja mind az Esemény Előtti Oktatást, mind az Eseményalapú Oktatást.
Az Esemény Előtti Oktatás olyan Oktatási Tevékenységekre utal, amelyekre egy Sportesemény előtt kerül sor, és célja a résztvevők felkészítése a Sporteseményre. A tartalom a Sporteseményre jellemző részleteket foglal magában, mint például a doppingellenes szabályok és tevékenységek, a Versenyidőszakon Belüli és Kívüli időszakok, a Tesztelési fennhatósággal rendelkező szervezetek, a TUE-folyamatok, valamint a nem szándékos doppingolásnak a Sportesemény helye szempontjából releváns bármely konkrét kockázatai.
Az Eseményalapú Oktatás olyan Oktatási Tevékenységekre utal, amelyekre egy Sportesemény alatt kerül sor, jellemzően helyben, egy Sportesemény Helyszínén.
Az Eseményalapú Oktatás képes szélesebb közönséget – köztük nézőket, a nagyközönséget és a médiát – elérni, és rájuk pozitív hatást gyakorolni.
[Megjegyzés a 11.0. cikkhez: Amikor a 11. cikk egy Sporteseményt említ, abba egyaránt beletartozik egyetlen Sportesemény, illetve adott esetben a Sportesemények olyan sorozata, amely(ek)re ugyanazon doppingellenes szabályok vonatkoznak.]
[bookmark: _bookmark35][bookmark: _Toc240964923]11.1.	Nemzetközi Sportesemények
11.1.1.	A Nemzetközi Szövetségek és a Jelentős Sportesemények Szervezői a saját Sporteseményeiken szereplő Sportolókra és Sportolót Segítő Személyzetre vonatkozóan jogosultak kötelező Eseményspecifikus Oktatási követelményeket meghatározni. Ezeket jóval a Sportesemény előtt közölni kell.
11.1.2.	A Nemzetközi Szövetségek és a Jelentős Sportesemények Szervezői a Nemzetközi Sporteseményekre, például olimpiai játékokra, paralimpiai játékokra, kontinensjátékokra, világbajnokságokra és más többsportágas Sporteseményekre vonatkozóan bonyolítsanak le Eseményspecifikus Oktatást.
11.1.3.	A Nemzetközi Sporteseményeken szereplő Résztvevők részesüljenek Esemény Előtti Oktatásban.
11.1.4.	A Nemzetközi Szövetségek és a Jelentős Sportesemények Szervezői bonyolítsanak le Eseményalapú Oktatást ott, ahol Tesztelésre kerül sor, hogy elérjék a Sporteseményeiken szereplő résztvevőket. Ez megtehető más Aláíró Felekkel és más releváns szervezetekkel együttműködve is.
[bookmark: _bookmark36][bookmark: _Toc240964924]11.2.	Nemzeti Sportesemények
11.2.1.	Az Aláíró Felek országos vagy belföldi Sportesemények vonatkozásában mérlegeljék az Eseményspecifikus Oktatást.
[Megjegyzés a 11.1. és 11.2. cikkekhez: Az Aláíró Felek meghatározhatják, hogy mely Sportesemény(eke)t részesítik előnyben az Eseményspecifikus Oktatás szempontjából. Elismert tény, hogy az azonos doppingellenes szabályok hatálya alá eső Sportesemény-sorozatok Résztvevőinek nem feltétlenül van szükségük Esemény Előtti Oktatásra minden egyes Sportesemény előtt.]
[bookmark: _bookmark37][bookmark: _Toc240964925]12.0.	Monitoring és értékelés
A monitoring és az értékelés célja az előrehaladás mérése, a folyamatos javulás biztosítása, és végső soron annak meghatározása, hogy hatékony-e az, ami lebonyolításra került. Ezek eredményeit egy Értékelő Jelentéssel kell dokumentálni.
Az Oktatási Programot az Oktatási Program hatékonyságának meghatározása, valamint a jövőbeli Oktatási Tervek és Oktatási Tevékenységek információkkal való ellátása céljából értékelni kell.
Az Aláíró Feleknek folyamatosan figyelemmel kell kísérniük az Oktatási Terveiket.
[bookmark: _bookmark38][bookmark: _Toc240964926]12.1.	Az Oktatási Terv figyelemmel kísérése
A monitoring folyamatos adatrögzítést igényel, hogy nyomon lehessen követni az előrehaladást az Oktatási Program célkitűzéseihez képest.
Az Oktatási Tervnek az értékelés és a jelentéstétel segítése érdekében tartalmaznia kell az Oktatási Tevékenységek monitoringeljárásait.
Az Aláíró Feleknek rögzíteniük kell az Oktatási Tervük lebonyolítása révén elért tanulók számát, adott esetben:
· Személyes foglalkozások (fizikai vagy élő virtuális formában);
· E-tanulási tanfolyamok;
· Sportesemények;
· Webináriumok;
· Figyelemfelkeltő kampányok;
· Információs eszközök;
· Látogatások a weboldalon;
· Alkalmazások (vagyis appok);
· Célzott közösségi médiás Oktatási bejegyzések;
· Egyéb Oktatási Tevékenységek.
[Megjegyzés a 12.1. cikkhez: Ahol gyakorlati szempontból lehetséges, a szám kerüljön rögzítésre. Amennyiben ez nem lehetséges, például egy Sporteseményen lévő standokon való részvétel vagy látogatottság esetén, az Aláíró Felek megbecsülhetik az elérésüket. Nem elvárás, hogy az Aláíró Felek a fent felsorolt összes Oktatási Tevékenységet minden évben belefoglalják az Oktatási Tervükbe.
Ezenfelül az Aláíró Feleket A Szabályzatnak Való Megfelelés folyamatának keretében valószínűleg megkérdezik majd az Oktatási elérésükről (számaikról), ezért ajánlatos, hogy az Aláíró Felek képesek legyenek összesíteni az adatokat, hogy megadhassák a Sportolói Út adott szakaszaiként elért Sportolók teljes számát, valamint a feladatkörönként (pl. edzők) elért Sportolót Segítő Személyzet teljes számát.]
12.1.1.	Oktatási nyilvántartások
Az Aláíró Feleknek biztonságos Oktatási nyilvántartásokat kell vezetniük a célzott személyes foglalkozásokon (fizikai vagy élő virtuális formában) részt vevő vagy e-tanulási tanfolyamokat elvégző tanulókról. A nyilvántartásoknak legalább a következőket kell tartalmazniuk:
· A tanuló teljes neve, sportága és/vagy országa, valamint annak feljegyzése, hogy ki bonyolította le az Oktatást – az Oktató neve.
· Az Oktatási Tevékenységben szereplő témák.
· Az Oktatási Tevékenység dátuma, például a workshop/foglalkozás dátuma vagy egy e-tanulási tanfolyam befejezésének dátuma.
· Az Aláíró Feleknek gondoskodniuk kell arról, hogy ez az Adatvédelemre vonatkozó Nemzetközi Szabvány követelményeinek megfelelően kerüljön elvégzésre.
[Megjegyzés a 12.1.1. cikkhez: Elismerjük, hogy az Aláíró Felek nem biztosan képesek az egyéni részvételt minden személyes foglalkozáson, például az általános, nyíltan látogatható foglalkozásokon, illetve az Eseményalapú Oktatási tevékenységek során rögzíteni.]
[bookmark: _bookmark39][bookmark: _Toc240964927]12.2.	A tanulás értékelése
Az Aláíró Feleknek a tantervben meghatározott tanulási eredményekhez mérten kell értékelniük a résztvevők tanulását.
Az Aláíró Feleknek értékelniük kell a résztvevők tanulási tapasztalatait, például a tanulók elégedettségét, elkötelezettségét és a megtanultak magabiztos alkalmazását. Az Oktatótól is be kell gyűjteni a lebonyolított Oktatási Tevékenységekkel kapcsolatos visszajelzéseket.
[Megjegyzés a 12.2. cikkhez: A tanulás értékelése a személyes Oktatásra és az e-tanulásra összpontosítson. Nem elvárás, hogy minden foglalkozáson minden tanuló értékelésre kerüljön. Az alkalmazott módszereknek elégségesnek kell lenniük annak felmérésére, hogy teljesültek-e a tanulási eredmények, és hogy ez következtetni enged-e a kategóriába tartozó többi tanulóra is.]
[bookmark: _bookmark40][bookmark: _Toc240964928]12.3.	Az Oktatási Program értékelése
Az Aláíró Feleknek a monitoring adataik, a tanulási információk értékelése és bármely más rendelkezésre álló információ segítségével értékelniük kell Oktatási Programjuk célkitűzéseit, hogy meghatározzák, ezek a célkitűzések milyen mértékben teljesültek. Az Aláíró Feleknek évente értékelniük kell Oktatási Programjukat, és ezt egy Értékelő Jelentésben kell dokumentálniuk. Az értékelésnek információkkal kell ellátnia az Oktatási Programot és a jövőbeli Oktatási Terveket.
Kérésre az Értékelő Jelentést angol vagy francia nyelven át kell adni a WADA részére.
[bookmark: _bookmark41][bookmark: _Toc240964929]12.4.	A hatás meghatározása
Az Aláíró Felek az adatok figyelemmel kísérése révén próbálják meg meghatározni Oktatási Programjuk és esetleg a tágabb doppingellenes program hatását, hogy azonosítsák a tendenciákat az olyan területeken, mint a(z):
· Nyilvántartott Vizsgálati Csoport Sportolói által Elmulasztott Tesztek és/vagy Elmulasztott Bejelentések;
· holléti mulasztások (melyek csak a Nyilvántartott Vizsgálati Csoport Sportolóira vonatkoznak);
· nem szándékos doppingolás, például táplálékkiegészítők használata, tiltott anyagokat tartalmazó gyógyszerek használata miatti doppingvétségek;
· Gyógyászati Célú Mentesség iránti kérelmek;
· tételvizsgálaton átesett táplálékkiegészítők használata;
· dopping előfordulása és Pozitív Vizsgálati Eredmények;
· dopping bejelentése;
· mindenféle doppingvétség.
Az Aláíró Felek mérlegeljék a hosszabb időn át történő mérést, az olyan tágabb mérőszámokat vagy konstrukciókat, amelyek a doppingellenes programok hatékonyságának mutatóiként használhatók. Az ilyen célból használható mérőszámok példái a doppingolási szándékok; a doppingellenes rendszer legitimitásáról alkotott kép; a doppinggal szembeni sebezhetőség; a doppinggal kapcsolatos erkölcsi hiedelmek; a tisztaság fenntartásának magabiztossága.
[Megjegyzés a 12.4. cikkhez: A WADA rendelkezésre fog bocsátani olyan eszközöket, amelyek segíthetnek az Aláíró Feleknek abban, hogy figyelemmel kísérjék, értékeljék és meghatározzák programjaik hatását. Erre példák többek között az Oktatási nyilvántartások figyelemmel kísérése az ADEL-en keresztül és a validált társadalomtudományi kutatási felmérések.]
[bookmark: _bookmark42]

[bookmark: _Toc240964930]HARMADIK RÉSZ: AZ ALÁÍRÓ FELEK ÉS MÁSOK FELADAT- ÉS FELELŐSSÉGI KÖREI
[bookmark: _bookmark43][bookmark: _Toc240964931]13.0.	Áttekintés
Minden Aláíró Fél felelőssége, hogy támogassa azt az elvet, miszerint egy Sportoló ne Doppingellenőrzésen, hanem Oktatáson keresztül szerezze első tapasztalatát a dopping elleni küzdelemmel.
A Szabályzat 18.2. cikke kimondja, hogy: „Saját felelősségi körén belül minden Aláíró Félnek az Oktatásra vonatkozó Nemzetközi Szabványban foglalt követelményekkel összhangban kell megterveznie, végrehajtania, figyelemmel kísérnie és értékelnie az Oktatási programokat".
Ezenfelül az Aláíró Felek ismerjék el és mozdítsák elő azt a szélesebb körű szerepet, amit az Oktatás a képzési és szakmai továbbképzési kezdeményezések révén a doppingellenes szakemberek képességeinek fejlesztésében betölthet.
A harmadik rész célkitűzései a következők:
· hogy átláthatóak legyenek az egyes Aláíró Felek Oktatással kapcsolatos fő felelősségi körei;
· hogy felvázolja, hogy az együttműködés miként tudja maximalizálni a ráfordított munkát és minimalizálni a duplikációt, hogy javítsa az Oktatási Programok hatékonyságát.
[bookmark: _bookmark44][bookmark: _Toc240964932]14.0.	Az Aláíró Felek feladat- és felelősségi körei
[bookmark: _bookmark45][bookmark: _Toc240964933]14.1.	Nemzeti Doppingellenes Szervezetek
14.1.1.	Saját országukon belül az egyes Nemzeti Doppingellenes Szervezetek számítanak mértékadó szaktekintélynek a tiszta sporttal kapcsolatos Oktatás ügyében.
14.1.2.	A Nemzeti Doppingellenes Szervezetek felelnek a Nemzeti Szintű Sportolók és az ő Sportolót Segítő Személyzetük Oktatásáért, és a Sportolói Úttal összhangban prioritásként kell kezelniük a következők oktatását:
· Tehetségszintű Sportolók a Nemzeti Szövetségekkel együttműködve;
· Ifjúsági Sportolók a Nemzeti Szövetségekkel együttműködve; és
· Iskolában és/vagy sportklubokban sporttal foglalkozó gyermekek a közhatóságokkal együttműködve.
14.1.3.	A fentieken túl a Nemzeti Doppingellenes Szervezeteknek – az érintett Aláíró Féllel együttműködve – szerepük lehet a Nemzetközi Szintű Sportolók, az ő Sportolót Segítő Személyzetük és más Személyek oktatásában is.
14.1.4.	Mindegyik Nemzeti Doppingellenes Szervezetnek ki kell dolgoznia saját Oktatási Programját, és dokumentálnia kell azt a 16. cikk szerint.
14.1.5.	A Szabályzat 20.3.14. cikke szerint a Nemzetközi Szövetségek megkövetelik a Nemzeti Szövetségektől, hogy az illetékes Nemzeti Doppingellenes Szervezettel összehangolva doppingellenes Oktatást végezzenek. Amennyiben személyes (fizikai vagy élő virtuális formában történő) Oktatásra kerül sor, a Nemzeti Szövetségeknek Oktatókat kell igénybe venniük.
14.1.6.	A Nemzeti Doppingellenes Szervezeteknek együtt kell működniük a Nemzeti Olimpiai Bizottságukkal és a Nemzeti Paralimpiai Bizottsággal annak biztosítása érdekében, hogy az olimpiai/paralimpiai játékokon (vagy bármely olyan Sporteseményen, amelyen a Nemzeti Olimpiai Bizottság vagy – adott esetben – a Nemzeti Paralimpiai Bizottság részt vesz, vagy amelyet az rendez) való részvételre kiválasztott Sportolók és Sportolót Segítő Személyzet számára hozzáférhető legyen a 11. cikk szerinti Esemény Előtti Oktatás.
[bookmark: _bookmark46][bookmark: _Toc240964934]14.2.	Nemzetközi Szövetségek
14.2.1.	Saját sportágukon belül az egyes Nemzetközi Szövetségek számítanak mértékadó szaktekintélynek a tiszta sporttal kapcsolatos Oktatás ügyében.
14.2.2.	A Nemzetközi Szövetségek felelnek a Nemzetközi Szintű Sportolók és az ő Sportolót Segítő Személyzetük Oktatásáért.
14.2.3.	A fentieken túl a Nemzetközi Szövetségeknek – az érintett Aláíró Féllel vagy Nemzeti Szövetséggel együttműködve – szerepük lehet a nem Nemzetközi Szintű Sportolók és az ő Sportolót Segítő Személyzetük oktatásában is.
14.2.4.	Mindegyik Nemzetközi Szövetségnek ki kell dolgoznia saját Oktatási Programját, és dokumentálnia kell azt a 16. cikk szerint.
14.2.5.	A Szabályzat 20.3.14. cikke szerint a Nemzetközi Szövetségeknek meg kell követelniük a Nemzeti Szövetségektől, hogy az illetékes Nemzeti Doppingellenes Szervezettel együttműködve doppingellenes Oktatást, különösen Eseményspecifikus Oktatást végezzenek.
14.2.6.	A Nemzetközi Szövetségek fontolják meg a doppingellenes Oktatásnak a Sportolót Segítő Személyzet részére már meglévő képzési és/vagy akkreditációs programokba történő integrálását, és a Nemzeti Szövetségeket is ösztönözzék arra, hogy ugyanígy járjanak el.
[Megjegyzés a 14.2.6. cikkhez: Ennek egyik példájaként a kutatásokból látszik, hogy az edzők milyen szerepet játszhatnak abban, hogy támogassák a sportolókat a doppingellenes kötelezettségeik teljesítésében. Ezt még inkább erősíti, ha a doppingellenes Oktatás be van építve a meglévő edzőoktatási programjaikba.]
14.2.7.	A Nemzetközi Szövetségeknek elő kell írniuk a Nemzeti Szövetségek számára, hogy a személyes (fizikai vagy élő virtuális formában történő) Oktatás lebonyolítására Oktatókat vegyenek igénybe.
[Megjegyzés a 14.2.7. cikkhez: Elfogadott, hogy az Oktatás lebonyolítási színvonalának fenntartása érdekében a Nemzeti Szövetségek kiképezhetnek és akkreditálhatnak olyan egyéneket, akiknek aztán egy Aláíró Fél Oktatói felhatalmazást ad.]
[bookmark: _bookmark47][bookmark: _Toc240964935]14.3.	Jelentős Sportesemények Szervezői
14.3.1.	Saját Sporteseményeiken belül a Jelentős Sportesemények Szervezői számítanak mértékadó szaktekintélynek a tiszta sporttal kapcsolatos Eseményspecifikus Oktatás ügyében.
14.3.2.	A Jelentős Sportesemények Szervezői felelnek a saját Sporteseményeiken szereplő Sportolókra és Sportolót Segítő Személyzetre vonatkozó Eseményspecifikus Oktatásért.
14.3.3.	Mindegyik Jelentős Sportesemény Szervezőjének ki kell dolgoznia saját Oktatási Programját, és dokumentálnia kell azt a 16. cikk szerint.
14.3.4.	A Jelentős Sportesemények Szervezőinek elő kell írniuk az Eseményspecifikus Oktatást lebonyolító szervezetek – köztük a Megbízott Harmadik Félként eljáró szervezetek – számára, hogy a személyes (fizikai vagy élő virtuális formában történő) Oktatás lebonyolításakor Oktatókat vegyenek igénybe.
[bookmark: _bookmark48][bookmark: _Toc240964936]14.4.	Nemzeti Olimpiai Bizottságok/Nemzeti Paralimpiai Bizottságok
14.4.1.	A Szabályzat 20.4.6. cikke szerint ahol nincs Nemzeti Doppingellenes Szervezet, saját országában és a 4.–12. cikkekre figyelemmel a Nemzeti Olimpiai Bizottság (vagy – adott esetben – a Nemzeti Paralimpiai Bizottság) számít mértékadó szaktekintélynek az Oktatás vonatkozásában.
14.4.2.	Amennyiben van Nemzeti Doppingellenes Szervezet, a Nemzeti Olimpiai Bizottságnak (vagy – adott esetben – a Nemzeti Paralimpiai Bizottságnak) együtt kell működnie Nemzeti Doppingellenes Szervezetével és Nemzeti Szövetségeivel annak biztosítása érdekében, hogy az olimpiai/paralimpiai játékokon (vagy bármely olyan Sporteseményen, amelyen a Nemzeti Olimpiai Bizottság vagy – adott esetben – a Nemzeti Paralimpiai Bizottság részt vesz, vagy amelyet az rendez) való részvételre kiválasztott Sportolók és Sportolót Segítő Személyzet számára hozzáférhető legyen a 11. cikk szerinti Esemény Előtti Oktatás.
14.4.3.	A Nemzeti Olimpiai Bizottságoknak és a Nemzeti Paralimpiai Bizottságoknak úgy kell lehetővé tenniük az Oktatás lebonyolítását, hogy hozzáférést biztosítanak a Sportolók és a Sportolót Segítő Személyzet számára.
[bookmark: _bookmark49][bookmark: _Toc240964937]15.0.	Mások feladat- és felelősségi körei
[bookmark: _bookmark50][bookmark: _Toc240964938]15.1.	Sportolók és Sportolót Segítő Személyzet
15.1.1.	A Sportolóknak A Sportolók Doppingellenes Jogairól szóló Határozatban meghatározottak szerint joguk van az Oktatáshoz. A Sportolóknak úgy kell rendelkezésre állniuk Oktatás céljából, ahogy arra a Szabályzat 21.1.8. cikkének való megfelelés érdekében szükség van. A Szabályzat 21.1.1. cikkével összhangban a Sportolók ismerjenek és tartsanak be valamennyi alkalmazandó doppingellenes irányelvet és szabályt.
15.1.2.	A Sportolók emeljenek szót a tiszta sport mellett, továbbá a sport szellemiségével és saját értékeikkel összhangban járjanak el.
15.1.3.	A Sportolót Segítő Személyzetnek joga van az Oktatáshoz, és úgy kell rendelkezésre állnia Oktatás céljából, ahogy arra a Szabályzat 21.2.2. cikkének való megfelelés érdekében szükség van, ezzel támogatva, hogy pontos doppingellenes információkat nyújtsanak az általuk segített Sportolók részére, különösen Védett Személyek és Kiskorúak esetében. A Szabályzat 21.2.1. cikkével összhangban a Sportolót Segítő Személyzet ismerjen és tartson be valamennyi alkalmazandó doppingellenes irányelvet és szabályt, amely rájuk vagy az általuk támogatott Sportolókra vonatkozik.
15.1.4.	A Sportolót Segítő Személyzet emeljen szót a tiszta sport mellett, továbbá a sport szellemiségével és saját értékeivel összhangban járjon el, pozitívan befolyásolva a Sportolók értékrendjét és viselkedését a doppinghasználatot elutasító hozzáállás elősegítése érdekében a Szabályzat 21.2.4. cikke szerint.
15.1.5.	A Szabályzat hatálya alá tartozó más Személyek emeljenek szót a tiszta sport mellett, továbbá a sport szellemiségével és saját értékeikkel összhangban járjanak el. Továbbá férjenek hozzá a vonatkozó doppingellenes információkhoz, hogy a Szabályzat 21.3.1. cikkének való megfelelés érdekében ismerjenek és betartsanak valamennyi rájuk alkalmazandó doppingellenes irányelvet.
[bookmark: _bookmark51][bookmark: _Toc240964939]15.2.	Nemzeti Szövetségek
15.2.1.	A Nemzeti Szövetségek támogassák azt az elvet, miszerint egy Sportoló ne Doppingellenőrzésen, hanem Oktatáson keresztül szerezze első tapasztalatát a dopping elleni küzdelemmel.
15.2.2.	A Nemzeti Szövetségek mérlegeljék, hogy milyen feladatköröket tölthetnek be és hozzájárulásokat tehetnek az Oktatási Tevékenységek kidolgozásában és lebonyolításában, beleértve a 14.2.7. cikk szerinti Oktatók igénybevételét is.
15.2.3.	A Nemzeti Szövetségek az Oktatás céljából proaktívan működjenek együtt a Nemzetközi Szövetségekkel és a Nemzeti Doppingellenes Szervezettel.
15.2.4.	A Nemzeti Szövetségek úgy tegyék lehetővé az Oktatás lebonyolítását, hogy hozzáférést biztosítanak a Sportolók és a Sportolót Segítő Személyzet számára.
[bookmark: _bookmark52][bookmark: _Toc240964940]15.3.	Kormányok
15.3.1.	A Szabályzat 22. cikke szerint a kormányok proaktívan tegyék lehetővé az Oktatási Programok kidolgozását és lebonyolítását az UNESCO Egyezmény szerinti kötelezettségeikkel összhangban.
15.3.2.	A kormányok támogassák az Értékalapú Oktatásnak az iskolai/klubszintű vagy ifjúsági sportrendszerekben történő szerepeltetését.
[bookmark: _bookmark53][bookmark: _Toc240964941]15.4.	Regionális Doppingellenes Szervezetek
15.4.1.	A Szabályzat 21.4.7. cikke szerint a Regionális Doppingellenes Szervezetek támogassák tagországaikat az Oktatási Programok megtervezésében, végrehajtásában, figyelemmel kísérésében, értékelésében és népszerűsítésében.
15.4.2.	A Regionális Doppingellenes Szervezetek a régiójukon belüli Nemzeti Doppingellenes Szervezetekkel, kormányokkal és Nemzeti Olimpiai Bizottságokkal (vagy – adott esetben – a Nemzeti Paralimpiai Bizottsággal) dolgozzanak azon, hogy támogatást nyújtsanak az Oktatási Tevékenységek összehangolásához.
15.4.3.	A Regionális Doppingellenes Szervezetek ismerjék a régiójukban elérhető Oktatási erőforrásokat, és azokat jelezzék a tagok felé.
[bookmark: _bookmark54][bookmark: _Toc240964942]15.5.	Nemzetközi Doppingellenes Ügynökség (WADA)
15.5.1.	A WADA-nak támogatnia kell érdekelt feleit abban, hogy hatékony Oktatási Programokat dolgozzanak ki és bonyolítsanak le a Szabályzattal és az Oktatásra vonatkozó Nemzetközi Szabvánnyal összhangban.
15.5.2.	A WADA-nak ISE-Iránymutatásokat, sablonokat és képzést kell biztosítania az Aláíró Felek számára, amelyeket azok Oktatási Programjaik kidolgozásának támogatására használhatnak fel.
15.5.3.	A WADA-nak Oktatási anyagokat kell biztosítania az Aláíró Felek vagy közvetlenül bármely más Személy által történő felhasználásra.
15.5.4.	A Szabályzatnak Való Megfelelési folyamat révén és A Szabályzat Aláírók általi Betartására vonatkozó Nemzetközi Szabvánnyal összhangban a WADA felel az Oktatásra vonatkozó Nemzetközi Szabványnak és A Szabályzatnak Való Megfelelés biztosításáért.
15.5.5.	A Szabályzat 25.1.1. cikkének támogatása érdekében a WADA-nak időszakonként össze kell hívnia az Aláíró Feleket és az érdekeltek szélesebb körét, hogy a felmerülő trendekkel, kutatásokkal, adatokkal és ismeretekkel összhangban fejlessze az Oktatási politikát és gyakorlatot, így gondoskodva arról, hogy az Oktatás továbbra is hatékony és hasznos maradjon a Sportolók, Sportolót Segítő Személyzet és más Személyek számára.
15.5.6.	A WADA-nak minden rendelkezésre álló Oktatással kapcsolatos adatot fel kell használnia a doppingellenes közösség Oktatási elérésének és munkájának globális figyelemmel kísérésére és értékelésére.
[Megjegyzés a 15.5.6. cikkhez: Az Oktatással kapcsolatos adatok sokféle forrásból elérhetők, nem kizárólagosan beleértve a megfeleléssel kapcsolatos adatokat, a kutatási adatokat, az ADEL-ben tárolt adatokat.]
[bookmark: _bookmark55]

[bookmark: _Toc240964943]NEGYEDIK RÉSZ: ELSZÁMOLTATHATÓSÁG
[bookmark: _bookmark56][bookmark: _Toc240964944]16.0.	Elszámoltathatóság
A WADA A Szabályzatnak Való Megfelelési folyamat révén kíséri figyelemmel az Aláíró Felek részéről az Oktatásra vonatkozó Nemzetközi Szabványnak való megfelelést, és kezeli az esetleges kapcsolódó következményeket A Szabályzat Aláírók általi Betartására vonatkozó Nemzetközi Szabványban leírtak szerint.
Az Aláíró Felek a következők útján számoltathatók el:
16.1.	Dokumentált Oktatási Program, amely legalább a következőket tartalmazza:
· A 8.0. cikk szerinti jövőkép, célok és programcélkitűzések;
· Az 5. cikk szerinti Sportrendszer-elemzés;
· Az 5.1. cikk szerinti Sportolói Út;
· A 6. cikk szerinti Oktatási Csoport;
· Az Oktatók toborzásának, képzésének, értékelésének, akkreditálásának és újbóli akkreditálásának folyamata a 7. cikk szerint;
· A lebonyolításhoz szükséges erőforrások a 8.2. cikk szerint.
16.2.	A 8.1. cikk szerinti tanterv, amely legalább a következőket tartalmazza:
· A 8.1.1. cikk szerinti kötelező alaptémák;
· Tanulási eredmények;
· Tiszta Sportbeli Magatartásformák.
16.3.	A 9.1. és 9.2. cikkek szerinti dokumentált Oktatási Terv, amely legalább a következőket tartalmazza:
· Az Oktatási Tevékenységek meghatározása;
· Az Oktatási Csoport mely kategóriái számára kerülnek majd lebonyolításra az Oktatási Tevékenységek;
· Kik számára kerülnek majd lebonyolításra az Oktatási Tevékenységek;
· Az Oktatási Tevékenységek típusa;
· Mikor kerülnek majd lebonyolításra az Oktatási Tevékenységek;
· Az Oktatási Tevékenységek mely programcélkitűzésekkel, témákkal és tanulási eredményekkel fognak foglalkozni;
· A 12.2. cikk szerint a tanulás értékelésére szolgáló módszerek;
· A 12.1. cikk szerinti monitoring eljárások és adatrögzítés.
16.4.	A 12.3. cikk szerinti dokumentált Értékelő Jelentés, amely legalább a következőket tartalmazza:
· Monitoringadatok;
· A Sportolói Út szakaszai szerint oktatott Sportolók és Sportolót Segítő Személyzet létszáma;
· A tanulói értékelés eredményeinek áttekintése;
· A tanulói tapasztalatok eredményeinek összegzése;
· Oktatói visszajelzések (adott esetben);
· Annak értékelése, hogy a program célkitűzései teljesültek-e;
· Következtetések és ajánlások az Oktatási Programhoz és a következő Oktatási Tervhez.
[Megjegyzés a 16. cikkhez: A WADA például a Szabályzat Végrehajtását Támogató Programon (CISP) és a Globális Tanulási és Fejlesztési Keretrendszeren (GLDF) keresztül támogatja az érdekelt feleket.]
[bookmark: _bookmark57]

[bookmark: _Toc240964945]1. FÜGGELÉK: FOGALOMMEGHATÁROZÁSOK
[bookmark: _bookmark58][bookmark: _Toc240964946]I.	A Szabályzatban meghatározott, az Oktatásra vonatkozó Nemzetközi Szabványban használt szakkifejezések
ADAMS: Az Anti-Doping Administration and Management System (Doppingellenes Adminisztrációs és Irányítási Rendszer) egy adatbevitelre, tárolásra, megosztásra és jelentésre szolgáló, webalapú adatbázis-kezelő eszköz, amelynek célja, hogy az adatvédelmi jogszabályokkal összhangban segítse az érdekelt feleket és a WADA-t doppingellenes tevékenységeikben.
Doppingellenes Szervezet: A WADA vagy a Doppingellenőrzési folyamat bármely részének kezdeményezésére, végrehajtására vagy végrehajtatására vonatkozó szabályok elfogadásáért felelős Aláíró Fél. Ide tartozik például a Nemzetközi Olimpiai Bizottság, a Nemzetközi Paralimpiai Bizottság, a Jelentős Sportesemények Szervezői, amelyek Sporteseményeiken Tesztelést végeznek, a Nemzetközi Szövetségek és a Nemzeti Doppingellenes Szervezetek.
Sportoló: A sportban (az egyes Nemzetközi Szövetségek meghatározása szerint) nemzetközi szinten, illetve (az egyes Nemzeti Doppingellenes Szervezetek meghatározása szerint) nemzeti szinten versenyző bármely Személy. A Doppingellenes Szervezet saját maga dönthet arról, hogy a doppingellenes szabályokat alkalmazza-e egy olyan Sportolóra, aki nem Nemzetközi Szintű Sportoló, és nem is Nemzeti Szintű Sportoló, és hogy ezzel felveszi-e ezeket a sportolókat a „Sportoló” definíciójának körébe. Azokkal a Sportolókkal kapcsolatban, akik sem Nemzetközi Szintű, sem Nemzeti Szintű Sportolóknak nem minősülnek, a Doppingellenes Szervezet az alábbi módokon járhat el: korlátozott körű Tesztelést végez, vagy egyáltalán nem végez Tesztelést; a Mintákat a Tiltott Anyagok teljes listájánál szűkebb körben elemzi; korlátozott mértékben vagy egyáltalán nem kér holléti információkat; vagy nem ír elő előzetes Gyógyászati Célú Mentességet. Ha olyan Sportoló követ el a 2.1., 2.3. vagy 2.5. cikk szerinti doppingvétséget, aki esetében egy Doppingellenes Szervezet úgy döntött, hogy gyakorolja felette tesztelési jogosultságát, és aki nemzetközi vagy nemzeti szintnél alacsonyabb szinten versenyez, akkor a Szabályzatban foglalt Következmények alkalmazandók. A 2.8 cikk és a 2.9 cikk alkalmazásában, valamint a doppingellenes tájékoztatás és Oktatás tekintetében Sportolónak minősül minden olyan Személy, aki a sportban a Szabályzatot elfogadó bármely Aláíró Fél, kormány vagy más sportszervezet fennhatósága alatt vesz részt.
[Megjegyzés a Sportoló fogalmához: A kétségek elkerülése végett egy Doppingellenes Szervezet nem fogadhat el eltérő szabályokat az ilyen Sportolókra vonatkozóan (a Gyógyászati Célú Mentességek tekintetében sem), kivéve a fent kifejezetten említett ügyekben, vagy ha azt egy Nemzetközi Szabvány kifejezetten megengedi.
[bookmark: _GoBack]A sportoló személyek 5 kategóriába sorolhatók: 1) Nemzetközi Szintű Sportolók, 2) Nemzeti Szintű Sportolók, 3) Nemzetközi vagy Nemzeti Szintű Sportolónak nem minősülő személyek, akik felett a Nemzetközi Szövetség vagy Nemzeti Doppingellenes Szervezet saját döntése alapján fennhatóságot gyakorol, 4) Szabadidő-sportolók, és 5) azon személyek, akik felett egyetlen Nemzetközi Szövetségnek vagy Nemzeti Doppingellenes Szervezetnek sincs fennhatósága, illetve nem is döntött úgy, hogy ilyet gyakorolna. A Szabályzat doppingellenes szabályai minden Nemzetközi és Nemzeti Szintű Sportolóra vonatkoznak, azzal, hogy a Nemzetközi Szövetségeknek és a Nemzeti Doppingellenes Szervezeteknek saját doppingellenes szabályaikban rögzíteniük kell a nemzetközi és nemzeti szintű sport pontos fogalommeghatározásait.]
Sportolói Biológiai Útlevél: Az adatok gyűjtésére és egybevetésére szolgáló program és módszerek, amelyeket a Tesztelésre vonatkozó Nemzetközi Szabvány, valamint a Laboratóriumokra vonatkozó Nemzetközi Szabvány ismertet.
Sportolót Segítő Személyzet/Sportolót Segítő Személy: Bármely edző, tréner, menedzser, ügynök, csapatszemélyzet, tisztviselő, orvosi vagy egészségügyi személyzet, szülő és bármely más Személy, aki valamely sportVersenyen részt vevő vagy arra felkészülő Sportolóval együtt dolgozik, őt kezeli, vagy segítséget nyújt neki.
Szabályzat: A Nemzetközi Doppingellenes Szabályzat.
Verseny: Egyetlen futam, mérkőzés, játszma vagy egyedi sportverseny. A verseny fogalmába beletartozik például egy kosárlabda-mérkőzés vagy az olimpia 100 méteres síkfutásának döntője az atlétikában. Szakaszokból álló futamok és más olyan sportversenyek esetén, ahol a díjak napi vagy más időközi alapon kerülnek kiosztásra, a Verseny és a Sportesemény közötti különbségtétel az adott Nemzetközi Szövetség szabályaiban foglaltak szerint történik.
Doppingvétségek Következményei („Következmények”): Valamely Sportoló vagy más Személy által elkövetett doppingvétség az alábbiak közül egyet vagy többet vonhat maga után: a) Érvénytelenítés/Kizárás: a Sportoló egy bizonyos Versenyen vagy Sporteseményen szerzett eredményeinek érvénytelenítése az abból fakadó valamennyi Következménnyel együtt, beleértve minden érem, pont és díj elvesztését is; b) Eltiltás: a Sportoló vagy más Személy doppingvétség miatt bizonyos időszakra történő kizárása minden Versenyen, más tevékenységben vagy finanszírozásban való részvételből a 10.14. cikk rendelkezései szerint; c) Ideiglenes Felfüggesztés: a Sportoló vagy más Személy ideiglenes kizárása minden Versenyen vagy tevékenységben való részvételből a 8. cikk szerint lefolytatott meghallgatáson meghozott végső döntést megelőzően; d) Pénzügyi Következmények: doppingvétségért, illetve doppingvétséggel kapcsolatos költségek visszaszerzése érdekében kiszabott pénzügyi szankció; illetve e) Nyilvános Közzététel: a nyilvánosság vagy a korábbi értesítésre jogosult Személyek körén kívüli Személyek tájékoztatása a 14. cikknek megfelelően. A 11. cikk értelmében Csapatsportokban a Csapatok is Következményekkel sújthatók.
Megbízott Harmadik Fél: Bármely olyan Személy, akire valamely Doppingellenes Szervezet a Doppingellenőrzés vagy a doppingellenes Oktatási programok bármely részét bízza, nem kizárólagosan ideértve azon harmadik feleket vagy más Doppingellenes Szervezeteket, amelyek a Doppingellenes Szervezet számára Mintavételt vagy más Doppingellenőrzési szolgáltatásokat vagy doppingellenes Oktatási programokat hajtanak végre, illetve azon független vállalkozóként tevékenykedő magánszemélyeket, akik a Doppingellenes Szervezet számára Doppingellenőrzési szolgáltatásokat végeznek (pl. alkalmazásban nem álló Doppingellenőrök vagy hivatalos kísérők). E fogalomba a CAS nem tartozik bele.
Doppingellenőrzés: A teszteloszlás-tervezéstől a fellebbezésre vonatkozó jogerős döntésig és a Következmények érvényesítéséig terjedő valamennyi lépés és folyamat, beleértve minden köztes lépést és folyamatot, nem kizárólagosan ideértve a Tesztelést, a vizsgálatokat, a holléti tájékoztatást, a Gyógyászati Célú Mentességeket, a Mintavételt és -kezelést, a laboratóriumi elemzést, az Eredménykezelést és a 10.14. cikk (Jogállás Eltiltás vagy Ideiglenes Felfüggesztés alatt) megsértésével kapcsolatos vizsgálatokat vagy eljárásokat.
Oktatás: Az a tanulási folyamat, amely olyan értékekre nevel, és olyan magatartásformákat alakít ki, melyek táplálják és védik a sport szellemiségét, és amely útját állja a szándékos és nem szándékos doppingolásnak.
Sportesemény: Egyedi Versenyekből álló sorozat, amelyet egyetlen döntéshozó szerv bonyolít le (pl. az olimpiai játékok, egy Nemzetközi Szövetség világbajnokságai vagy a pánamerikai játékok).
Sportesemény Helyszínei: A Sportesemény döntéshozó szerve által erre a célra kijelölt helyszínek.
Eltiltás: Lásd a Doppingvétségek Következményeit fent.
Nemzetközi Sportesemény: Olyan Sportesemény vagy Verseny, ahol a Sportesemény döntéshozó szerve a Nemzetközi Olimpiai Bizottság, a Nemzetközi Paralimpiai Bizottság, valamely Nemzetközi Szövetség, Jelentős Sportesemény Szervezője vagy más nemzetközi sportszervezet, vagy ahol a Sporteseményre a technikai tisztségviselőket az említett szervezetek jelölik ki.
Nemzetközi Szintű Sportoló: Olyan Sportolók, akik a sportban – az egyes Nemzetközi Szövetségek által meghatározottak szerint – nemzetközi szinten versenyeznek a Tesztelésre vonatkozó Nemzetközi Szabványnak megfelelően.
[Megjegyzés a Nemzetközi Szintű Sportoló fogalmához: A Tesztelésre vonatkozó Nemzetközi Szabvány szerint a Nemzetközi Szövetségnek jogában áll meghatározni azokat a kritériumokat, amelyek alapján valamely Sportolókat Nemzetközi Szintű Sportolóknak minősít, pl.: rangsor, bizonyos Nemzetközi Sporteseményeken való részvétel, az engedélynek egy meghatározott korábbi időablakon belüli típusa szerint, stb. Ezeket a kritériumokat azonban egyértelmű és tömör formában kell közzétennie annak érdekében, hogy a Sportolók gyorsan és könnyen megbizonyosodhassak arról, hogy mikortól fognak Nemzetközi Szintű Sportolónak minősülni. Ha például a kritériumok között szerepel bizonyos Nemzetközi Sporteseményeken való részvétel, a Nemzetközi Szövetség köteles közzétenni az adott Nemzetközi Sportesemények jegyzékét, valamint az erre vonatkozó visszamenőleges időtartamot.]
Nemzetközi Szabvány: A Szabályzat támogatása érdekében a WADA által elfogadott szabvány. Egy Nemzetközi Szabványnak történő megfelelés (más szabványoknak, gyakorlatnak vagy eljárásnak való megfeleléssel szemben) elegendő bizonyíték annak megállapítására, hogy a Nemzetközi Szabvány által érintett eljárások megfelelően végrehajtásra kerültek. A Nemzetközi Szabványok magukban foglalnak a Nemzetközi Szabványok értelmében kiadott minden Technikai Dokumentumot és Technikai Levelet is.
Jelentős Sportesemény Szervezője: A Nemzeti Olimpiai Bizottságok és más nemzetközi, több sportágat felölelő szervezetek kontinentális szövetségei, amelyek döntéshozó szervként működnek kontinentális, regionális és más Nemzetközi Sportesemények során.
Kiskorú: Olyan természetes Személy, aki a 18. (tizennyolcadik) életévét még nem töltötte be.
Nemzeti Doppingellenes Szervezet: Az egyes országok által kijelölt szervezet(ek), amely(ek) nemzeti szinten elsődleges jog- és felelősségi körrel bír(nak) a doppingellenes szabályok elfogadása és végrehajtása, a Mintavétel irányítása, a teszteredmények kezelése és az Eredménykezelés lebonyolítása terén. Ha az illetékes állami hatóság(ok) ezt a kijelölést még nem tette (tették) meg, e szervezet az adott ország Nemzeti Olimpiai Bizottsága vagy az általa kijelölt szervezet.
Nemzeti Sportesemény: Olyan Sportesemény vagy Verseny, amelyen túlnyomórészt Nemzetközi vagy Nemzeti Szintű Sportolók vesznek részt, és amely nem Nemzetközi Sportesemény.
Nemzeti Szintű Sportoló: Olyan Sportolók, akik a sportban - az egyes Nemzeti Doppingellenes Szervezetek által meghatározottak szerint - nemzeti szinten versenyeznek a Tesztelésre vonatkozó Nemzetközi Szabványnak megfelelően.
Nemzeti Olimpiai Bizottság: A Nemzetközi Olimpiai Bizottság által elismert szervezet. Azon országok esetében, ahol a Nemzeti Olimpiai Bizottság szokásos felelősségi köreit a dopping elleni fellépés terén a Nemzeti Sportszövetség látja el, a Nemzeti Olimpiai Bizottság kifejezés a Nemzeti Sportszövetséget is magában foglalja.
Személy: Természetes Személy, illetve szervezet vagy más jogi személy.
Védett Személy: Olyan Sportoló vagy más természetes Személy, aki a doppingvétség elkövetésének idején: (i) nem töltötte be a 16. (tizenhatodik) életévét; (ii) nem töltötte be a 18. (tizennyolcadik) életévét, nem szerepel egyetlen Nyilvántartott Vizsgálati Csoportban sem, és sohasem vett részt nyílt kategóriás Nemzetközi Sporteseményen; vagy (iii) az életkortól eltérő okok miatt nem minősül jogképesnek az alkalmazandó nemzeti jogszabályok értelmében.
[Megjegyzés a Védett Személy fogalmához: Nem minden Kiskorú számít Védett Személynek. A Szabályzat két kritérium alapján tesz különbséget a Kiskorúak különböző csoportjai között: (i) az életkor és (ii) a sportteljesítmény szintje szerint. 16 éves kor alatt a Kiskorúak mindig Védett Személyeknek minősülnek. Feltételezzük, hogy viselkedésüket – elvileg – nem képesek ugyanúgy kontrollálni, mint a felnőttek, ezért különleges bánásmódban kell részesülniük. Amennyiben a Kiskorúak 16 év felettiek (de 18 év alattiak), feltételezzük, hogy jobban megértik a doppingellenes Oktatást, és – sportbéli szintjüktől függően – jobban hozzá is férnek a doppingellenes Oktatáshoz. Ez indokolja a 16–18 éves korosztály eltérő kezelését a 16 év alatti korosztálytól. A „nyílt kategóriás” kifejezés úgy értendő, hogy nem foglalja magába az olyan versenyeket, amelyek csak a junior vagy korosztályos kategóriákra korlátozódnak.
Azok a Sportolók, akiknél értelmi fogyatékosság miatt a jogképesség hiánya dokumentálva van, életkoruktól függetlenül mindig Védett Személynek minősülnek.
A Védett Személy kategóriájának célja annak figyelembevétele, hogy egy Sportoló vagy más Személy esetleg nem rendelkezik a Szabályzatban foglalt magatartási tilalmak kellő megértéséhez és tisztánlátásához szükséges szellemi képességekkel. A Védett Személy különleges bánásmódja abból a tényből fakad, hogy az Eltiltási idő meghatározásának központi kritériuma a „Vétkesség”.
A Szabályzatban konkrétan meg lettek határozva azok a körülmények, amelyeknél egy Védett Személyt, Kiskorút vagy Szabadidő-sportolót más Személyektől vagy a Sportolóktól eltérő bánásmódban kell részesíteni. Ahol kifejezetten nincs ilyenről szó, a 7.4. cikk vagy a Szabályzat bármely más cikke tekintetében nem kell azt feltételezni, hogy eltérő bánásmód lett volna a szándék.]
Szabadidő-sportoló: Az adott Nemzeti Doppingellenes Szervezet által ekként meghatározott természetes Személy; azzal a megkötéssel, hogy nem tartozik a fogalom körébe egyetlen olyan Személy sem, aki bármely doppingvétség elkövetését megelőző 5 (öt) évben ugyanebben a sportágban (az egyes Nemzetközi Szövetségek által a Tesztelésre vonatkozó Nemzetközi Szabványnak megfelelően meghatározottak értelmében) Nemzetközi Szintű Sportoló volt vagy (az egyes Nemzeti Doppingellenes Szervezetek által a Tesztelésre vonatkozó Nemzetközi Szabványnak megfelelően meghatározottak értelmében) Nemzeti Szintű Sportoló volt; hivatásos minőségben vett részt a sportágban; Nemzetközi Sporteseményen vagy Nemzeti Sporteseményen versenyzett; bármely országot egy Nemzetközi Sporteseményen nyílt kategóriában képviselt, illetve bármely Nemzetközi Szövetség vagy Nemzeti Doppingellenes Szervezet által fenntartott Nyilvántartott Vizsgálati Csoportban vagy holléti információs csoportban szerepelt.
[Megjegyzés a Szabadidő-sportoló fogalmához: A "hivatásos minőség" kifejezéssel kapcsolatban további útmutatást nyújthat(nak) az Eredménykezelésre vonatkozó Nemzetközi Szabvány vagy az iránymutatások.
A „nyílt kategóriás” kifejezés úgy értendő, hogy nem foglalja magába az olyan versenyeket, amelyek csak a junior vagy korosztályos kategóriákra korlátozódnak. A Szabályzatban konkrétan meg lettek határozva azok a körülmények, amelyeknél egy Védett Személyt, Kiskorút vagy Szabadidő-sportolót más Személyektől vagy a Sportolóktól eltérő bánásmódban kell részesíteni. Ahol kifejezetten nincs ilyenről szó, a 7.4. cikk vagy a Szabályzat bármely más cikke tekintetében nem kell azt feltételezni, hogy eltérő bánásmód lett volna a szándék.]
Regionális Doppingellenes Szervezet: A tagállamok által a nemzeti doppingellenes programjaik delegált területeinek koordinálására és irányítására kijelölt regionális szervezet. Ilyen delegált terület lehet többek között a doppingellenes szabályok elfogadása és végrehajtása, a Mintavétel-tervezés és a Mintavétel, az eredmények kezelése, a Gyógyászati Célú Mentességek felülvizsgálata, a meghallgatások lefolytatása és az Oktatási programok lefolytatása regionális szinten.
Nyilvántartott Vizsgálati Csoport: A legmagasabb prioritású Sportolók csoportja, amelyet nemzetközi szinten a Nemzetközi Szövetségek, nemzeti szinten pedig a Nemzeti Doppingellenes Szervezetek hoznak létre egymástól függetlenül, és amelynek tagjait legalább minimális szintű Versenyidőszakon Kívüli Tesztelésnek vetik alá az adott Nemzetközi Szövetség vagy Nemzeti Doppingellenes Szervezet teszteloszlási tervének részeként, és ennek megfelelően kötelesek az 5.5. cikk rendelkezései, valamint a Tesztelésre vonatkozó Nemzetközi Szabvány értelmében holléti információkat szolgáltatni.
Aláíró Felek: A Szabályzatot elfogadó és a Szabályzat végrehajtását vállaló szervezetek a 23. cikkben foglaltak szerint.
Szigorú Felelősség: Az a szabály, amely kimondja, hogy a 2.1. cikk és 2.2. cikk szerinti doppingvétség megállapításához a Doppingellenes Szervezetnek nem szükséges bizonyítania a szándékosságot, Vétkességet, gondatlanságot vagy tudatos Használatot a Sportoló részéről.
Tesztelés: A Doppingellenőrzés folyamatának azon részei, amelyek a Teszteloszlás-tervezésből, Mintavételből, Mintakezelésből, valamint a Minták laboratóriumba történő szállításából állnak.
Tesztelési Csoport: A Sportolók azon csoportja, amelyet a Nemzetközi Szövetség vagy a Nemzeti Doppingellenes Szervezet alacsonyabb prioritásúnak és kevésbé kockázatos sportágakból/szakágakból származónak tart, mint a Nyilvántartott Vizsgálati Csoportban szereplő Sportolókat, és amelynek tagjait legalább minimális szintű Versenyidőszakon Kívüli Tesztelésnek vetik alá, és kötelesek a Tesztelésre vonatkozó Nemzetközi Szabvány értelmében holléti információkat szolgáltatni.
Gyógyászati Célú Mentesség (TUE): A Gyógyászati Célú Mentesség lehetővé teszi a valamely betegségben szenvedő Sportoló számára, hogy Tiltott Anyagot vagy Tiltott Módszert használjon, de kizárólag abban az esetben, ha a 4.4. cikkben és a Gyógyászati Célú Mentességekre vonatkozó Nemzetközi Szabványban foglalt feltételek teljesülnek.
UNESCO Egyezmény: Az UNESCO Közgyűlés 33. ülésszakán, 2005. október 19-én elfogadott Sportbeli Dopping elleni Nemzetközi Egyezmény, az Egyezmény Részes Államai és a Sportbeli Dopping elleni Nemzetközi Egyezményhez tartozó Felek Konferenciája által elfogadott valamennyi módosítással együtt.
WADA: Nemzetközi Doppingellenes Ügynökség.
[bookmark: _bookmark59][bookmark: _Toc240964947]II.	A Szabályzat Aláírók általi Betartására vonatkozó Nemzetközi Szabványban meghatározott, az Oktatásra vonatkozó Nemzetközi Szabványban használt szakkifejezés
A Szabályzatnak Való Megfelelés: A Szabályzatban és/vagy a Nemzetközi Szabványokban a szóban forgó Aláíró Félre vonatkozó összes követelménynek, valamint a WADA Végrehajtó Bizottsága által kiszabott bármely speciális követelménynek való megfelelés.
[bookmark: _bookmark60][bookmark: _Toc240964948]III.	Az Oktatásra vonatkozó Nemzetközi Szabvánnyal kapcsolatos meghatározott szakkifejezések
Doppingellenes Oktatás: Képzés nyújtása doppingellenes témákban a Tiszta Sportbeli Magatartásformákkal kapcsolatos kompetenciák fejlesztése és a tájékozott döntések meghozatala érdekében.
Sportolói Út: Olyan általános modell, amely a Sportoló fejlődésének alapvető szakaszait írja le egy adott sportágon vagy egy ország sportrendszerén belül.
Figyelemfelkeltés: A tiszta sporttal kapcsolatos témák és kérdések kiemelése.
Tiszta Sportbeli Magatartásformák: Olyan cselekedetek, amelyeket a Sportolóknak és a Sportolót Segítő Személyzetüknek képesnek kell lenniük megtenni, és amelyek bemutatását elvárják tőlük a 8.1.1. cikkben ismertetett kötelező témákkal kapcsolatban.
Oktatási Tevékenység: Bármely olyan tevékenység, amelyet célirányosan a tanulás elősegítésére terveztek és bonyolítanak le. Ennek példái közé tartoznak az e-tanulás, a workshopok, a forgatókönyv-alapú foglalkozások, az azonos szintű felek közötti (ún. peer-to-peer) beszélgetések, a webináriumok stb.
Oktatási Terv: A kívánt tanulási eredmények elérése érdekében egy Aláíró Fél által évente lebonyolítandó Oktatási Tevékenységek együttesét leíró dokumentum.
Oktatási Csoport: Az Aláíró Felek által az Oktatás terén megcélzott kiemelt csoportok és kategóriák listája.
Oktatási Program: Olyan dokumentum, amely tartalmazza: az Oktatás jövőképét, céljait és célkitűzéseit, a sportrendszer elemzését, a Sportolói Utat, az Oktatók toborzásának, képzésének, értékelésének és akkreditációjának folyamatait, az Oktatási Csoport meghatározását és a lebonyolításhoz szükséges erőforrásokat.
Oktató: Oktatás lebonyolítására kiképzett és akkreditált, és egy Aláíró Fél által ebből a célból felhatalmazott személy.
Értékelő Jelentés: Az Oktatási Program hatékonyságát monitoringadatok, a tanulási adatok értékelése és minden egyéb releváns információ segítségével ismertető dokumentum. A dokumentum közvetlenül számoljon be az Oktatási Programban és az Oktatási Tervben megjelölt célkitűzések előrehaladásáról, és vázolja fel a következő éves Oktatási Tervet információkkal ellátó ajánlásokat.
Eseményalapú Oktatás: Bármiféle Oktatási Tevékenység, amelyre egy Sportesemény alatt, jellemzően egy Sportesemény Helyszínén helyben kerül sor.
Eseményspecifikus Oktatás: Egy döntéshozó szerv égisze alatt szervezett Sporteseményekhez kapcsolódó oktatást jelent. Ez magában foglalja mind az Esemény Előtti Oktatást, mind az Eseményalapú Oktatást. A tartalom az adott Sporteseményre jellemző részleteket foglal magában, mint például a doppingellenes szabályok, a Versenyidőszakon Belüli és Kívüli időszakok, az Oktatással kapcsolatos nevezési kritériumok, a Tesztelési fennhatósággal rendelkező szervezetek és a TUE-folyamatok.
Az Oktatásra vonatkozó Nemzetközi Szabványhoz kapcsolódó Iránymutatások (ISE-Iránymutatások): A Nemzetközi Doppingellenes Program egyik nem kötelező dokumentuma, amely útmutatást nyújt az Oktatáshoz, és amelyet a WADA az Aláíró Felek rendelkezésére bocsát.
Tájékoztatás: A tiszta sporthoz kapcsolódó pontos, naprakész tartalom rendelkezésre bocsátása.
Esemény Előtti Oktatás: Személyre szabott Oktatási Tevékenységek lebonyolítása a Sportolóknak és a Sportolót Segítő Személyzetnek egy Sporteseményre történő felkészítése érdekében, melynek célja az adott Sporteseménnyel kapcsolatos konkrét doppingellenes követelmények megosztása és a kapcsolódó tiszta sportolói magatartásformák kialakítása.
Megelőzés: A dopping bekövetkezésének megakadályozása érdekében tett beavatkozásokat jelenti. A Megelőzéshez hat kulcsfontosságú, egymással összefüggő stratégia tartozik. Ezek az Oktatás, az elrettentés, a felderítés, a kikényszerítés, a megfelelés és a jog uralma.
Tehetségszintű Sportoló: Rendszeresen edző és a sport iránt elkötelezett Sportolók, akiket valamilyen formális mechanizmus révén, például tehetséggondozó táborokban való részvétel vagy tehetségfejlesztő program részeként tehetségesnek minősítenek.
Értékalapú Oktatás: Olyan tevékenységek végrehajtása, melyek egy egyén személyes értékeinek és elveinek fejlődésére helyezik a hangsúlyt. Fejleszti a tanuló azon képességét, hogy az etikus viselkedéshez szükséges döntéseket hozzon.
[bookmark: _bookmark61][bookmark: _Toc240964949]IV.	Az Eredménykezelésre vonatkozó Nemzetközi Szabványban meghatározott, az Oktatásra vonatkozó Nemzetközi Szabványban használt szakkifejezések
Elmulasztott Bejelentés: A Sportoló (vagy a Sportoló által e feladattal megbízott harmadik fél) mulasztása, (1) hogy olyan pontos és teljes körű Holléti Bejelentést tegyen, ami lehetővé teszi a Sportoló Tesztelési céllal történő fellelését a Holléti Bejelentésben megadott időkben és helyeken, illetve (2) hogy szükség szerint aktualizálja ezt a Holléti Bejelentést, biztosítandó, hogy az pontos és teljes körű maradjon, mindezt a Tesztelésre vonatkozó Nemzetközi Szabvány 4.10.6. cikkével és az Eredménykezelésre vonatkozó Nemzetközi Szabvány mellékletének B.2. cikkével összhangban.
Elmulasztott Teszt: A Sportoló olyan mulasztása, hogy nem áll rendelkezésre és nem elérhető Tesztelés céljából a 60 perces időintervallum teljes időtartama alatt a kérdéses napra vonatkozó Holléti Bejelentésében megadott konkrét helyen és időben a Tesztelésre vonatkozó Nemzetközi Szabvány 4.10.6. cikkével és az Eredménykezelésre vonatkozó Nemzetközi Szabvány mellékletének B.2. cikkével összhangban.
[bookmark: _bookmark62][bookmark: _Toc240964950]V.	A Tesztelésre vonatkozó Nemzetközi Szabványban meghatározott, az Oktatásra vonatkozó Nemzetközi Szabványban használt szakkifejezés
Mintavételi Személyzet: Gyűjtőfogalom a Mintavételt Végrehajtó Szervezet által a Mintavételi Alkalom során a feladatok végrehajtására vagy az azokban történő segédkezésre felhatalmazott, képesített hivatalos személyekre.

